ai4bharat/Pralekha huggingface dataset:
రక్షణ మంత్రిత్వ శాఖ
యాస్ తుఫాను దృష్ట్యా తన నౌకలను మోహరించిన ఇండియన్ కోస్ట్ గార్డ్
2021 మే 26న యాస్ తుఫాను తూర్పు తీరాన్ని తాకే అవకాశం ఉన్న దృష్ట్యా ఇండియన్ కోస్ట్ గార్డ్ నష్ట నివారణ చర్యలలో భాగంగా తన ఆస్తులను తరలింపును చేపట్టింది. తీరప్రాంతంలో ఉన్న, సముద్రంలో తెలియాడతున్న పలు ఏవియేషన్ యూనిట్లు అత్యధికంగా తుఫాను హెచ్చరిక ప్రాంతంలో ఉన్నాయి. దీంతో ఐసీజీ నౌకల్ని విమానాలను బంగాళాఖాతం, అండమాన్ సముద్రంలో మోహరించింది. సముద్రయానదారులు మరియు మత్స్యకారుల నిమిత్తం స్థానిక భాషలలో వాతావరణ హెచ్చరిక సందేశాలను ఐసీజీ రిమోట్ ఆపరేటింగ్ స్టేషన్లు.. ఎంఎంబీ రేడియోలు ప్రసారం చేస్తున్నాయి. నవ్టెక్స్ హెచ్చరికలు క్రమం తప్పకుండా జారీ చేస్తున్నారు. ఈ ప్రాంతం గుండా/ ప్రయాణం చేసే ఓడలను అప్రమత్తం చేయడానికి అంతర్జాతీయ భద్రతా వలయం  సక్రియం చేయబడింది. అవసరమైన భద్రతా చర్యల కోసం ఆంకరేజ్ వద్ద ఉన్న ఓడలు కూడా తగు ఆశ్రయం, సింగిల్ పాయింట్ మూరింగ్  ఆపరేటర్లను తీసుకోవాలని సూచించారు. బంగాళాఖాతం లోని లోతైన నీటితో పాటు తమిళనాడు, పుదుచ్చేరి, ఆంధ్రప్రదేశ్, ఒడిశా, పశ్చిమ బెంగాల్, అండమాన్ & నికోబార్ దీవులలో ఐసీజీ రోజుకు సగటున 16 నౌకలు మరియు మూడు విమానాలను మోహరించింది. దీనికి తోడు గాలితో కూడిన పడవలు, లైఫ్బాయ్లు, లైఫ్జాకెట్లతో పాటు 31 కోస్ట్ గార్డ్ డిజాస్టర్ రిలీఫ్ టీమ్లను సంసిద్దంగా ఉంచింది. అవసరం మేరకు వైద్య బృందాలు, అంబులెన్స్లను కూడా వేగంగా సమీకరించటానికి గాను స్టాండ్బైగా ఉంచబడ్డాయి. ముందస్తు నష్ట నివారణ చర్యలతో సముద్రంలో బయలుదేరిన 254 పడవలను సురక్షితంగా తిరిగి వచ్చేలా ఐసీజీ నిర్ధారిస్తుంది. రవాణాలో ఉన్న వివిధ వ్యాపార వెసెల్స్ను.. ఇప్పటి వరకు ఆంకరేజ్ వద్ద ఉన్న 77 ఓడలను కూడా అప్రమత్తం చేసింది. నౌకశ్రయం అధికారులు, చమురు రిగ్ ఆపరేటర్లు, షిప్పింగ్, ఫిషరీస్ అధికారులు మరియు మత్స్యకారులకు రానున్న తుఫాను ముప్పు గురించి సమాచారం ఇవ్వడమైంది. ఎలాంటి తుఫాను నష్టం జరగకుండా చూసుకొనేందుకు.. ముందస్తు చర్యలు తీసుకునేందుకు.. రాబోయే తుఫాను గురించి సమాచారం ఇవ్వబడింది. తౌక్టే తుఫాను తరువాత పడమట సముద్ర తీరంలో కొనసాగుతున్న తుపాను తరువాత శోధన మరియు సహాయక చర్యలను కొనసాగిస్తూ ఐసీజీ తన ఆస్తులను తూర్పు తీరం దిశగా తరలిస్తోంది.
ప్రధాన మంత్రి కార్యాలయం
భివండీ లో జరిగిన దుర్ఘటన పట్ల దుఃఖాన్ని వ్యక్తం చేసిన ప్రధాన మంత్రి
మృతుల కు మరియు క్షతగాత్రు లకుపరిహారాన్ని ఇస్తున్నట్లు ఆయన ప్రకటించారు
మహారాష్ట్ర లోని భివండీ లో జరిగిన దుర్ఘటన పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు.
ప్రధాన మంత్రి కార్యాలయం ఒక ట్వీట్ లో,
- మహారాష్ట్ర లోని భివండీ లో జరిగిన దుర్ఘటన గురించి తెలిసి బాధ పడ్డాను. ఈ దుర్ఘటన లో ఆప్తుల ను కోల్పోయిన కుటుంబాల కు ఇదే సంతాపం. ఈ దుర్ఘటన లో గాయపడ్డ వ్యక్తులు త్వరలో పునఃస్వస్థులు కావాలంటూ ఆ ఈశ్వరుడి ని ప్రార్థిస్తున్నాను. మృతుల దగ్గరి సంబంధికుల కు పరిహారం గా ప్రధాన మంత్రి జాతీయ సహాయ నిధి  నుండి 2 లక్షల రూపాయల వంతు న ఇవ్వడం జరుగుతుంది. ఈ దుర్ఘటన లో గాయపడ్డ వ్యక్తుల కు ప్రతి ఒక్కరి కి 50,000 రూపాయల వంతున పరిహారాన్ని ఇవ్వడం జరుగుతుంది: ప్రధాన మంత్రి @narendramodi’’ అని తెలిపింది.
నూతన మరియు పునరుత్పాదక శక్తి మంత్రిత్వ శాఖ
ఇరెడ ప్రభుత్వంతో అవగాహన ఒప్పందాన్ని కుదుర్చుకుంది..2023-24 ఆదాయ లక్ష్యం ₹ 4,350 కోట్లు
మినిస్ట్రీ ఆఫ్ న్యూ అండ్ రెన్యూవబుల్ ఎనర్జీ యొక్క పరిపాలనా నియంత్రణలో ఉన్న భారత ప్రభుత్వ సంస్థ అయిన ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ , న్యూ రెన్యూవబుల్ ఎనర్జీ మంత్రిత్వ శాఖ, భారత ప్రభుత్వం తో పనితీరు ఆధారిత అవగాహన ఒప్పందం పై సంతకం చేసింది. డిపార్ట్మెంట్ ఆఫ్ పబ్లిక్ ఎంటర్ప్రైజెస్, ఆర్థిక మంత్రిత్వ శాఖ జారీ చేసిన మార్గదర్శకాలకు అనుగుణంగా, ఇరెడ 2023-24 మరియు 2024-25 ఆర్థిక సంవత్సరాలలో సాధించాలని లక్ష్యంగా పెట్టుకున్న వ్యూహాత్మక లక్ష్యాలను ఎం ఓ యూ వివరిస్తుంది.
ఎం ఓ యూ ప్రకారం భారత ప్రభుత్వం ఇరెడకి 2023-24 ఆర్థిక సంవత్సరానికి ₹ 4,350 కోట్లు మరియు 2024-25కి ₹ 5,220 కోట్లు, కార్యకలాపాల ద్వారా ఆదాయాన్ని లక్ష్యంగా పెట్టింది. ముఖ్యంగా, కంపెనీ మునుపటి ఆర్థిక సంవత్సరంలో ₹ 3,361 కోట్ల లక్ష్యం లో కార్యకలాపాల ద్వారా ₹ 3,482 కోట్ల ఆదాయాన్ని సాధించింది.
నికర విలువపై రాబడి, మూలధనంపై రాబడి, మొత్తం ఎన్పిఎ రుణాల నిష్పత్తి , అసెట్ టర్నోవర్ నిష్పత్తి మరియు ప్రతి షేరుపై ఆదాయాలతో సహా ఇతర కీలక పనితీరు పారామితులను కూడా ప్రభుత్వం ఎమ్ఒయులో పేర్కొంది.
ఎం ఎన్ ఆర్ ఈ సెక్రటరీ, శ్రీ భూపిందర్ సింగ్ భల్లా మరియు ఇరెడ చైర్పర్సన్ & మేనేజింగ్ డైరెక్టర్ (సీ ఎం డి, శ్రీ ప్రదీప్ కుమార్ దాస్, ఆగస్ట్ 21, 2023న న్యూ ఢిల్లీలోని అటల్ అక్షయ్ ఉర్జా భవన్లో ఎం ఎన్ ఆర్ ఈ మరియు ఇరెడ యొక్క ఇతర సీనియర్ అధికారులు ఈ ఎమ్ఓయుపై సంతకం చేశారు.
ఇరెడ గత మూడు ఆర్థిక సంవత్సరాల్లో కంపెనీ పనితీరు యొక్క అత్యుత్తమ ట్రాక్ రికార్డ్ను సీ ఎం డినొక్కి చెప్పారు. ఈ ప్రతిష్టాత్మక లక్ష్యాలను సాధించడానికి కంపెనీ బాగా పని చేసింది. 2022-23 ఆర్థిక సంవత్సరంతో పోల్చితే, 2023-24 ఆర్థిక సంవత్సరం మొదటి త్రైమాసికంలో కంపెనీ రుణాల పంపిణీలో 272% వృద్ధి మరియు పన్ను తర్వాత లాభం లో 30% వృద్ధిని సాధించిందని సీ ఎం డి గుర్తుచేసుకున్నారు. సరైన ఆర్థిక నిర్వహణను ప్రదర్శిస్తూ, ఇరెడ నికర నాన్-పెర్ఫార్మింగ్ అసెట్స్ లో కూడా గణనీయమైన తగ్గింపును సాధించింది, క్యూ 1, ఎఫ్ వై 2022-23లో 2.92% నుండి క్యూ 1, ఎఫ్ వై 2023-24లో 1.61%కి తగ్గించింది. ఈ విజయాలు పునరుత్పాదక ఇంధన రంగాన్ని ప్రోత్సహిస్తూ ఆర్థిక స్థిరత్వాన్ని కొనసాగించడంలో ఇరెడ యొక్క అంకితభావాన్ని నొక్కిచెబుతున్నాయని సీ ఎం డి, అన్నారు.
ఇరెడ స్థిరమైన శ్రేష్ఠత యొక్క ట్రాక్ రికార్డ్ దాని 'అద్భుతమైన' రేటింగ్ మరియు మునుపటి మూడు ఆర్థిక సంవత్సరాలలో ఎం ఓ యు కోసం పొందబడిన 96 మార్కుల ద్వారా స్పష్టంగా ఉందని సీ ఎం డి, తెలియజేశారు. కంపెనీ, 21 ఆగస్టు 2023 నాటికి, ₹ 1,55,694 కోట్ల సంచిత రుణం మంజూరు మరియు ₹ 1,05,245 కోట్ల రుణం పంపిణీతో 3,137 పునరుత్పాదక ఇంధన ప్రాజెక్టులకు ఆర్థిక సహాయం చేసింది మరియు దేశంలో 22,061 ఎం డబ్ల్యూ పునరుత్పాదక ఇంధన సామర్థ్యాన్ని అదనంగా అందించింది.
ప్రధాన మంత్రి కార్యాలయం
ఫ్రాన్స్ రక్షణశాఖ మంత్రితో ప్రధానమంత్రి సమావేశం
ప్రధానమంత్రి శ్రీ నరేంద్ర మోదీ ఫ్రాన్స్ రక్షణశాఖ మంత్రి శ్రీమతి ఫ్లోరెన్స్ పార్లీతో సమావేశమయ్యారు.
ఈ మేరకు ఒక ట్వీట్ద్వారా ఇచ్చిన సందేశంలో-
“ఫ్రాన్స్ రక్షణశాఖ మంత్రి @ఫ్లోరెన్స్_పార్లీతో ఇవాళ సమావేశమయ్యాను. ఈ సందర్భంగా ద్వైపాక్షిక రక్షణ సహకారం, ప్రాంతీయ భద్రత, ఇండో-పసిఫిక్సహా ఐరోపా సమాఖ్యకు ఫ్రాన్స్ అధ్యక్ష బాధ్యతలు చేపట్టనుండటంపై ఆమెతో చర్చించాను.
రెండుదేశాల మధ్య వ్యూహాత్మక భాగస్వామ్యాన్ని మరింత విస్తృతం చేయడంపై భారత నిబద్ధతను ఈ సందర్భంగా నేను పునరుద్ఘాటించాను.” అని పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
దక్షిణ ఢిల్లీ ప్రాంతంలోని సౌత్ ఎక్సటెన్షన్ పార్ట్1లో తొలి ఇ-వాహన చార్జింగ్ స్టేషన్ను ఎస్డిఎంసి మద్దతుతో ప్రారంభించిన టిసిఐఎల్
ఎస్డిఎంసి మద్దతుతో సమాచార మంత్రిత్వ శాఖ పరిధిలోని టెలికమ్యూనికేషన్స్ శాఖ కింద ఉన్న మినీ రత్న కేటగిరీ -1 కంపెనీ అయిన టిసిఐఎల్ తొలి ఇ-వాహన చార్జింగ్ స్టేషన్ను దక్షిణ ఢిల్లీలోని సౌత్ ఎక్స్టెన్షన్ పార్ట్ 1ను 20.01.2022న ప్రారంభించింది. కేంద్ర విదేశీ వ్యవహారాలు, సాంస్కృతిక శాఖ సహాయ మంత్రి శ్రీమతి మీనాక్షీ లేఖి, టిసిఐఎల్ సిఎండి శ్రీ సంజీవ్ కుమార్, ఆ ప్రాంతానికి చెందిన ప్రముఖుల సమక్షంలో ప్రారంభించారు.
రానున్న నాలుగు నెలల్లో ఢిల్లీ పౌరులకు అందుబాటులో ఉండేందుకు దక్షిణ ఢిల్లీ ప్రాంతంలో క్రమంగా టిసిఐఎల్ ఏర్పాటు చేయనున్న 65 ఇ-రీచార్జింగ్ స్టేషన్ల శ్రేణిలో ఈ ఇ-వెహికిల్ చార్జింగ్ స్టేషన్ తొలిది. ప్రతి చార్జింగ్ స్టేషన్ 6 ద్విచక్రవాహనాలను/ త్రిచక్ర వాహనాలను, నాలుగు చక్రవాహనాలను ఒకేసారి చార్జి చేయగలదు.
సామాన్య ప్రజలు వినియోగించుకునేందుకు వీలుగా వైఫై సౌకర్యాన్ని, సిసిటివి పర్యవేక్షణను చార్జింగ్ స్టేషన్ల లో అమర్చారు. ఇది 6కెడబ్ల్యు సోలార్ పానెల్ ద్వారా ఇంధనాన్ని పొందుతుంది.
ఇ-వాహనానాల వాడకానికి ప్రచారం కల్పించేందుకు ఇ-చార్జింగ్ స్టేషన్ తోడ్పడమే కాక, మెట్రో నగరమైన ఢిల్లీలో కాలుష్యాన్ని తగ్గించేందుకు సహాయపడుతుంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
యూనిటీ కప్ టెన్నిస్ బాల్ క్రికెట్ టోర్నమెంట్ 2023
భారత ప్రభుత్వ ప్రాయోజిత ఫిట్ ఇండియా ఉద్యమంలో భాగంగా సంఘటిత భావాన్ని ప్రోత్సహించేందుకు హెచ్యుడిసిఒ, ఎన్బిసిసిలు సంయుక్తంగా కొత్త ఢిల్లీలోని సిరి ఫోర్ట్స్ సముదాయంలో 01 ఏప్రిల్ 2023న యూనిటీ కప్ క్రికెట్ టోర్నమెంట్ను నిర్వహించాయి. ఎంఒహెచ్యుఎ, సిపిడబ్ల్యుడి, ఎన్బిసిసి & హెచ్యుడిసిఒల నుంచి వచ్చిన మెగా టీమ్ల మధ్య ప్రారంభమైన ఈ టోర్నమెంట్ను ఎంఒహెచ్యుఎ కార్యదర్శి శ్రీ మనోజ్ జోషి ప్రారంభించారు. ఎంఒహెచ్యుఎ & సిపిడబ్ల్యుడిల మధ్య జరిగిన ప్రారంభ మ్యాచ్తో ఉత్తేజకరమైన సిరీస్ ప్రారంభమైంది. ఉత్కంఠభరితంగా సాగిన ఈ మ్యాచ్లో ఎంఒహెచ్యుఎ 20 పరుగులతో ఎన్బిసిసిపై ఫైనల్ లో విజయాన్ని సాధించింది. ఎంఒహెచ్యుఎ బృందం తరఫున ఎస్హెచ్. మనోజ్ జోషీ గెలుచుకున్న ట్రోఫీని అందుకున్నారు.
ఆట పూర్తి అయిన తర్వాత మ్యాన్ ఆఫ్ మ్యాచ్ అవార్డును ఎంఒహెచ్యుఎ కు చెందిన ఎస్హెచ్ మణీందర్ కు ప్రదానం చేశారు. మంత్రిత్వ శాఖ, ఇందులో పాల్గొన్న పిఎస్యుల తరుఫున వచ్చిన అధికారులు సిబ్బంది తమతమ టీంలు ఒకరితో ఒకరు అత్యంత ఉత్సాహంతో సంఘటిత స్ఫూర్తితో పోటీ పడి ఆడటాన్ని చూసి ఎంతో ఆనందించారు. వారి కరతాళధ్వనులు, కేకలతో సిరీ ఫోర్ట్ స్పోర్ట్స్ కాంప్లిక్స్ దద్దరిల్లింది. తమ టీం సభ్యులకు ఉత్సహాన్ని, స్ఫూర్తిని ఇచ్చేందుకు ఆయా పిఎస్యులకు చెందిన సిఎండిలు కూడా ఈ మ్యాచ్లను వీక్షించేందుకు విచ్చేశారు.
ఆరోగ్య, కుటుంబ సంక్షేమ మంత్రిత్వ శాఖ
వైద్య అవరాల ఆక్సిజన్ ఉత్పత్తి
'పెట్రోలియం మరియు ఎక్స్ప్లోజివ్స్ సేఫ్టీ ఆర్గనైజేషన్'  రికార్డుల ప్రకారం, తయారీదారులు సమర్పించిన రోజువారీ నివేదిక ఆధారంగా ధ్రవీకృత ఆక్సిజన్ రోజువారీ ఉత్పత్తి సామర్థ్యం రోజుకు 8778 ఎంటీలుగా ఉంది. వైద్యపరమైన అవసరాలకు సంబంధించి ఆక్సిజన్ సామర్థ్యం వివరాలు క్రింది విధంగా ఉన్నాయి:
|
|
సంవత్సరం
|
|
ద్రవీకృత ఆక్సిజన్ తయారీ కర్మాగారాల యొక్క రోజువారీ మొత్తం సామర్థ్యం
|
|
2019
|
|
పీఈఎస్ఓ వద్ద సమాచారం అందుబాటులో లేదు
|
|
01.10.2020 నాటికి
|
|
6876 ఎంటీ/రోజుకు
|
|
28/11/2021 నాటికి
|
|
8778 ఎంటీ/ రోజుకు
దేశంలో మెడికల్ ఆక్సిజన్ లభ్యతను పెంచడానికి పైన పేర్కొన్నవి కాకుండా భారత ప్రభుత్వం 1563 ప్రెజర్ స్వింగ్ అడ్సార్ప్షన్  ప్లాంట్లను స్థాపించింది. వీటిలో 1225 పీఎస్ఏ ప్లాంట్లు కూడా ఉన్నాయి, ఇవి దేశంలోని ప్రతి జిల్లాలో పీఎం కేర్స్ ఫండ్ కింద ఏర్పాటు చేసి ప్రారంభించబడ్డాయి. వీటికి అదనంగా, 281 పీఎస్ఏ ప్లాంట్లు పెట్రోలియం & సహజ వాయువు మంత్రిత్వ శాఖ, విద్యుత్ మంత్రిత్వ శాఖ, బొగ్గు మంత్రిత్వ శాఖ, రైల్వే మంత్రిత్వ శాఖలు ఏర్పాటు చేశాయి. 57 పీఎస్ఏ ప్లాంట్లు విదేశాల నుంచి పొందబడిన గ్రాంట్ల క్రింద ఏర్పాటు చేయడమైంది. అత్యవసర నిర్వహణ ప్రణాళిక మరియు వ్యూహంపై ప్రభుత్వం ఏర్పాటు చేసిన సాధికారత బృందం ఆక్సిజన్ డిమాండ్ను లెక్కించేందుకు, నాన్-ఐసీయు మరియు ఐసీయు సెట్టింగ్లలో అవసరమైన ఆక్సిజన్ ప్రవాహ రేట్లు ఒక కేసుకు రోజుకు నిమిషానికి 10 మరియు 24 లీటర్లు అని సిఫార్సు చేసింది. రాష్ట్రాలు/ యఉటీలు మరియు సంబంధిత మంత్రిత్వ శాఖలు, ద్రవీకృ ఆక్సిజన్ తయారీదారులు/సరఫరాదారులు మొదలైన అన్ని వాటాదారులతో సంప్రదించి వైద్య ఆక్సిజన్ కేటాయింపు కోసం డైనమిక్ మరియు పారదర్శక ఫ్రేమ్వర్క్ తయారు చేయడమైంది. అలాగే, అన్ని వైద్య సౌకర్యాల నుండి మెడికల్ ఆక్సిజన్ కోసం డిమాండ్ను నిర్ధారించడానికి మరియు వాటి రవాణాను ట్రాక్ చేయడానికి ఆన్లైన్ డిజిటల్ సొల్యూషన్స్ అంటే ఆక్సిజన్ డిమాండ్ అగ్రిగేషన్ సిస్టమ్  మరియు ఆక్సిజన్ డిజిటల్ ట్రాకింగ్ సిస్టమ్  అభివృద్ధి చేయబడ్డాయి. కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ లోక్సభకు ఇచ్చిన ఒక లిఖితపూర్వక సమాధానంలో ఈ విషయాన్ని వెల్లడించారు.
ప్రధాన మంత్రి కార్యాలయం
జలియన్ వాలా బాగ్ సామూహిక హత్యాకాండ లో ప్రాణ సమర్పణం చేసిన వారికి నివాళులు అర్పించిన ప్రధాన మంత్రి
జలియన్ వాలా బాగ్ సామూహిక హత్యాకాండ లో ప్రాణ సమర్పణం చేసిన వారికి ప్రధాన మంత్రి శ్రీ నరేంద్ర మోదీ నివాళులు అర్పించారు.
‘‘జలియన్ వాలా బాగ్ సామూహిక హత్యాకాండ లో ప్రాణ సమర్పణం చేసిన సాహసికులకు ఇవే నా నివాళులు. ఆ అమరవీరుల అజేయ స్ఫూర్తి ఎల్లప్పటికీ గుర్తుంచుకోదగ్గది. వారు మన స్వేచ్ఛ కోసం తమ ప్రాణాలను త్యాగం చేశారు’’ అని ప్రధాన మంత్రి తన సందేశంలో పేర్కొన్నారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఆత్మనిర్భర్ భారత్ సాధనకు దోహదపడే శాస్త్రీయ ప్రతిభ, అంకుర సంస్థలను గుర్తించడానికి కేంద్రం రాష్ట్రాల మధ్య సమన్వయం అవసరం: డాక్టర్ జితేంద్ర సింగ్
ప్రధానమంత్రి శ్రీ నరేంద్రమోదీ ఆశిస్తున్న ఆత్మనిర్భర్ భారత్ నిర్మాణ సాధనకు కేంద్రం రాష్ట్రాలు కలిసి పని చేయవలసి ఉంటుందని కేంద్ర శాస్త్ర, సాంకేతిక , భూ శాస్త్రం , అణుశక్తి, అంతరిక్ష, ప్రజా ఫిర్యాదులు,పెన్షన్ల శాఖ మంత్రి డాక్టర్ జితేంద్ర సింగ్ అన్నారు. ప్రజలలోకి వెళ్లి యువ పరిశోధకులు, మహిళా శాస్త్రవేత్తలు, ఔత్సాహిక పారిశ్రామిక వేత్తలు, అంకుల్ సంస్థలను నెలకొల్పాలని అనుకుంటున్న వారిని గుర్తించడానికి కేంద్రంతో కలిసి రాష్ట్రాలు పనిచేయాలని మంత్రి కోరారు.
'ఆజాది కా అమృత్ మహోత్సవ్ ' కార్యక్రమంలో భాగంగా ఏడాది పాటు నిర్వహించనున్న 'విజ్ఞాన్ ఉత్సవ్' ను డాక్టర్ జితేంద్ర సింగ్ ప్రారంభించారు.ఈ కార్యక్రమంలో అన్ని శాస్త్ర, సాంకేతిక మండళ్లు పాల్గొంటాయి. ఈ సందర్భంగా ప్రసంగించిన డాక్టర్ జితేంద్ర సింగ్ ఆత్మనిర్భర్ భారత్ సాధనలో శాస్త్ర, సాంకేతిక మండళ్లు కీలక పాత్ర పోషిస్తాయని అన్నారు. అన్ని రంగాల్లో దేశం స్వయం సమృద్ధి సాధించడానికి శాస్త్ర సాంకేతిక రంగాలు ప్రాథమిక అవసరం అని ఆయన అన్నారు, కేంద్ర-రాష్ట్ర ప్రభుత్వాలు సంయుక్తంగా అమలు చేసే కార్యక్రమాలతో ప్రపంచ శాస్త్రీయ రంగంలో భారతదేశం కీలక పాత్ర పోషిస్తుందని అన్నారు.
75 సంవత్సరాల స్వాతంత్ర్య వేడుకలు కేవలం ఒక ఏడాదికి మాత్రమే పరిమితం కాకూడదని డాక్టర్ జితేంద్ర సింగ్ అన్నారు. ప్రధానమంత్రి పేర్కొన్న విధంగా ఈ ఉత్సవాలలో నూతన ఆలోచనలు, విధానాలతో అభివృద్ధి సాధించడానికి ఉపకరించే కార్యాచరణ కార్యక్రమాలను రూపొందించవలసి ఉంటుందని మంత్రి అన్నారు. ఇప్పటి నుంచి రానున్న 25 సంవత్సరాలు నవ భారత నిర్మాణంలో కీలకంగా ఉంటాయని అన్నారు. స్వాతంత్ర్య శతాబ్ది ఉత్సవాలను నిర్వహించుకొనే నాటికి సాంకేతిక ఆవిష్కరణల ద్వారా అన్ని రంగాలలో అద్వితీయ ప్రగతిని సాధించడానికి కార్యాచరణ కార్యక్రమం రూపొందాలని పేర్కొన్నారు.
అన్ని రంగాల్లో అభివృద్ధి సాధించడానికి శాస్త్ర, సాంకేతిక రంగాలు ఉపయోగపడతాయని మధ్యప్రదేశ్ శాస్త్ర సాంకేతిక, సూక్ష్మచిన్న మధ్య
తరహా శాఖల మంత్రి శ్రీ ఓంప్రకాష్ సఖ్లేచా అన్నారు. దీనిని దృష్టిలో ఉంచుకుని రాష్ట్రాల సహకారంతో శాస్త్ర సాంకేతిక రంగాలపై కార్యాచరణ కార్యక్రమాన్ని రూపొందించాలని సూచించారు.
దేశాభివృద్ధికి దోహదపడే విధంగా ప్రాధాన్యతా అంశాలతో విజ్ఞాన్ ఉత్సవ్ ను నిర్వహిస్తున్నామని కేంద్ర శాస్త్ర సాంకేతిక మంత్రిత్వ శాఖ కార్యదర్శి డాక్టర్ రేణు స్వరూప్ వివరించారు.
శాస్త్ర సాంకేతిక మండళ్ల ద్వారా రాష్ట్రాలు అనేక కార్యక్రమాలను అమలు చేస్తున్నాయని కేంద్ర శాస్త్ర సాంకేతిక శాఖ సలహాదారుడు డాక్టర్ దేబ్రియ దత్తా అన్నారు. ఈ ఉత్సవాలతో దేశ శాస్త్ర సాంకేతిక రంగం మరింత అభివృద్ధి సాధిస్తుందని అన్నారు. అన్ని రాష్ట్రాలు పాల్గొనే ఈ విజ్ఞాన్ ఉత్సవ్ 2022 ఆగస్ట్ వరకు సాగుతుంది.
ప్రధాన మంత్రి కార్యాలయం
జియో స్పేశల్ డేటా సేకరణ కు, ఉత్పత్తి కి సంబంధించిన విధానాల ను సరళతరం చేయడం ‘ఆత్మనిర్భర్ భారత్’ ను ఆవిష్కరించాలనే మన దార్శనికత లో ఒక పెద్ద ముందంజ గా ఉంది: ప్రధాన మంత్రి
ఈ సంస్కరణ లు నియంత్రణ ల తొలగింపు ద్వారా భారతదేశం లో వ్యాపార నిర్వహణ తాలూకు సౌలభ్యాన్ని మెరుగుపరచాలన్న మన వచనబద్ధత ను చాటిచెప్తున్నాయి: ప్రధాన మంత్రి
ఫలానా భౌగోళిక ప్రదేశాల తో ప్రత్యక్షం గా ముడిపడి ఉన్న సమాచారాన్ని సేకరించడానికి, ఉత్పత్తి చేయడానికి సంబంధించిన విధానాల ను సరళతరం చేయడం అనేది ‘ఆత్మనిర్భర్ భారత్’ ను ఆవిష్కరించాలన్న మన దార్శనికత లో ఒక పెద్ద ముందంజ గా ఉందని ప్రధాన మంత్రి శ్రీ నరేంద్ర మోదీ అన్నారు. ఈ సంస్కరణ నూతన ఆవిష్కరణ లకు చోదకం గా ఉంటూ, అనుసరణీయ పరిష్కార మార్గాల ను కనుగొనేందుకు దేశం లోని రైతుల కు, స్టార్ట్-అప్స్ కు, ప్రైవేటు రంగానికి, పబ్లిక్ సెక్టరు కు, పరిశోధన సంస్థల కు ప్రయోజనకరం కాగలుగుతుందని ఆయన అన్నారు.
‘‘డిజిటల్ ఇండియా కు ఒక భారీ ఉత్తేజాన్ని అందించేటటువంటి ఒక నిర్ణయాన్ని మా ప్రభుత్వం తీసుకుంది. జియోస్పేశల్ డాటా సేకరణ కు, ఉత్పత్తి కి సంబంధించిన విధానాల ను సరళతరం చేయడం ఒక ‘ఆత్మనిర్భర్ భారత్’ ను ఆవిష్కరించాలన్న మన దార్శనికత లో ఒక పెద్ద ముందడుగు గా ఉంది.
ఈ సంస్కరణ లు నూతన ఆవిష్కరణల కు చోదకం గా ఉంటూ అనుసరణీయ పరిష్కార మార్గాల ను కనుగొనడానికి మన దేశం లోని స్టార్ట్-అప్స్ కు, ప్రైవేటు రంగానికి, పబ్లిక్ సెక్టరు కు, పరిశోధన సంస్థల కు విస్తృత అవకాశాలను అందిస్తాయి. ఇది ఉద్యోగ కల్పన కు, ఆర్థిక వృద్ధి వేగవంతం కావడానికి కూడా దోహదపడుతుంది.
భారతదేశం లోని రైతులు కూడా జియో స్పేశల్ & రిమోట్ సెన్సింగ్ సంబంధిత సమాచార రాశి ని ఉపయోగించుకోవడం ద్వారా లబ్ధి ని పొందుతారు. డేటా ను ప్రజాస్వామ్యీకరించడం కొత్త సాంకేతికత ల, నూతన వేదికల ఎదుగుదల కు వీలు కల్పిస్తుంది; దీనితో వ్యవసాయ రంగ సామర్థ్యం, వ్యవసాయ రంగం తో సంబంధం ఉన్న ఇతర రంగాల సామర్థ్యం మెరుగుపడుతుంది.
నియంత్రణల ను తొలగించడం ద్వారా భారతదేశం లో వ్యాపార నిర్వహణ తాలూకు సౌలభ్యాన్ని మెరుగుపరచాలన్న మా వచనబద్ధత ను ఈ సంస్కరణ లు చాటి చెప్తున్నాయి’’ అని అనేక ట్వీట్ లలో ప్రధాన మంత్రి పేర్కొన్నారు.
సంస్కరణల వివరాలను https://pib.gov.in/PressReleseDetail.aspx?PRID=1698073 లో చూడగలరు.
ప్రధాన మంత్రి కార్యాలయం
బ్రిక్స్ విస్తరణపై ప్రధానమంత్రి ప్రకటన
మహోదయులారా,
మీడియా మిత్రులారా,
నమస్కారం.
బ్రిక్స్ శిఖరాగ్ర సదస్సు విజయవంతంగా నిర్వహించినందుకు ప్రప్రథమంగా నా మిత్రుడు, అధ్యక్షుడు రమఫోసాను నేను హృదయపూర్వకంగా అభినందిస్తున్నాను. మూడు రోజుల పాటు జరిగిన ఈ సదస్సు సందర్భంగా అనేక సానుకూల ఫలితాలు రావడం నాకు ఆనందంగా ఉంది.
బ్రిక్స్ సమావేశాల 15వ వార్షికోత్సవం సందర్భంగా బ్రిక్స్ వేదికను విస్తరించాలన్న కీలక నిర్ణయం తీసుకున్నాం. బ్రిక్స్ సభ్యత్వ విస్తరణకు భారత్ ఎల్లప్పుడూ మద్దతు ఇస్తుందని నేను నిన్ననే ప్రస్తావించాను. బ్రిక్స్ లో కొత్త సభ్యులను చేర్చడం వల్ల సంస్థ మరింత బలోపేతం అవుతుందని, మనందరి ఉమ్మడి ప్రయత్నాలకు మరింత ఉత్తేజం కలుగుతుందని భారతదేశం ఎల్లప్పుడూ విశ్వసిస్తోంది. అలాగే ఈ చర్య బహుముఖీన ప్రపంచ వ్యవస్థపై ప్రపంచ దేశాల విశ్వాసాన్ని కూడా పటిష్ఠం చేస్తుంది. విస్తరణకు సంబంధించిన సిద్ధాంతాలు, ప్రమాణాలు, అర్హతలు, విధివిధానాలపై కూడా మా బృందాలు ఒక అంగీకారానికి రావడం కూడా నాకు ఆనందకరంగా ఉంది. వీటన్నిటి ఫలితంగా బ్రిక్స్ లో చేరాలని మేం అర్జెంటీనా, ఈజిప్టు, ఇరాన్, సౌదీ అరేబియా, ఇథియోపియా, యుఏఇలను నేడు మేం ఆహ్వానించాం. ఆ దేశాలకు చెందిన నాయకులు, ప్రజలను కూడా నేను హృదయపూర్వకంగా అభినందిస్తున్నాను. ఈ దేశాలన్నింటితో కలిసి బ్రిక్స్ లో మరింత సహకారం, ఉత్తేజం, శక్తి కలిగించగలమని నేను విశ్వసిస్తున్నాను.
ఈ దేశాలన్నింటితోనూ భారతదేశానికి చారిత్రకంగా లోతైన బంధం ఉంది. బ్రిక్స్ సహకారంతో ద్వైపాక్షిక సంబంధాలకు కొత్త కోణాలు కూడా ఆవిష్కరించగలుగుతాం. బ్రిక్స్ లో చేరాలని ఆసక్తి వ్యక్తం చేసిన దేశాలను భాగస్వాములుగా ఆహ్వానించే విషయంలో ఏకాభిప్రాయం సాధించేందుకు భారతదేశం సాధిస్తుందని నేను హామీ ఇస్తున్నాను.
మిత్రులారా,
విస్తరణ, ఆధునీకరణతో అంతర్జాతీయ వ్యవస్థలు మారుతున్న కాలానికి అనుగుణంగా మారాలన్న సందేశం కూడా బ్రిక్స్ ఇవ్వగలుగుతుంది. అలాగే 20వ శతాబ్దిలో ఏర్పాటైన అంతర్జాతీయ సంస్థలు కూడా సంస్కరీకరించుకునేందుకు ఈ చొరవ ఒక ఉదాహరణగా నిలుస్తుంది.
మిత్రులారా,
నా మిత్రుడు రమఫోసా ఇప్పుడే చంద్రయాన్ విజయంపై భారతదేశాన్ని అభినందించారు. ప్రతీ ఒక్కరూ ఇలా శుభాకాంక్షలు అందిస్తుంటే నిన్నటి నుంచి నేను ఇదే తరహా అనుభూతి పొందుతున్నాను. ఇది ఒక జాతి విజయం కాదు, యావత్ మానవాళి విజయం అని ప్రపంచం యావత్తు ఈ విజయాన్ని అభినందిస్తోంది. ఇది మా అందరికీ గర్వకారణం. ఈ సందర్భంగా యావత్ ప్రపంచానికి చెందిన శాస్ర్తవేత్తలను నేను అభినందిస్తున్నాను.
మిత్రులారా,
నిన్న సాయంత్రమే భారతదేశం చంద్రయాన్ ను చంద్రమండలం దక్షిణ ధృవంపై విజయవంతంగా దింపగలిగింది. ఇది భారతదేశానికే కాకుండా మొత్తం ప్రపంచ సమాజానికి ఒక విశిష్టమైన మైలురాయి. భారతదేశం చేరుకున్న ఈ గమ్యాన్ని చేరేందుకు గతంలో ఎవరూ ప్రయత్నించలేదు. ఈ ప్రయత్నం విజయవంతం అయింది. సైన్స్ నేను అత్యంత క్లిష్టమైన ప్రదేశానికి మనని చేర్చగలిగింది. ఇది సైన్స్ కు, శాస్ర్తవేత్తలకు ఒక పెద్ద విజయం.
ఈ చారిత్రక సందర్భంలో నన్ను, భారతదేశాన్ని, భారత శాస్ర్తవేత్తలను, ప్రపంచ శాస్తవేత్తలను అభినందిస్తూ సందేశాలు ముంచెత్తుతున్నాయి. నా తరఫున, నా దేశవాసుల తరఫున, నా శాస్ర్తవేత్తలందరి తరఫున మీ అందరికీ బహిరంగంగా ధన్యవాదాలు తెలియచేస్తున్నాను.
ధన్యవాదాలు.
గమనిక : హిందీలో జారీ అయిన ప్రధానమంత్రి పత్రికా ప్రకటనకు ఇది అనువాదం మాత్రమే.
ప్రధాన మంత్రి కార్యాలయం
ఏశియాన్ గేమ్స్ లో పది మీటర్ ల ఎయర్ రైఫిల్ ఈవెంట్ లోకాంస్య పతకాన్ని సాధించినందుకు రమిత జిందల్ గారి ని ప్రశంసించిన ప్రధాన మంత్రి
ఏశియాన్ గేమ్స్ 2022 లో పది మీటర్ ల ఎయర్ రైఫిల్ విమెన్స్  ఈవెంట్ లో కాంస్య పతకాన్ని గెలిచినందుకు శూటర్ రమిత జిందల్ గారి ని ప్రధాన మంత్రి శ్రీ నరేంద్ర మోదీ ప్రశంసించారు.
ఆట ఆడేటప్పుడు రమిత జిందల్ గారు చెక్కుచెదరనటువంటి ఏకాగ్రత ను కనబరచడం తో పాటు గా నేర్పరితనాన్ని చాటుకొన్నారంటూ ప్రధాన మంత్రి ప్రశంసించారు. రమిత జిందల్ గారు ఎంచుకొన్న ఆట లో మరిన్ని ఉన్నత శిఖరాల ను చేరుకోవాలి అని ప్రధాన మంత్రి పేర్కొంటూ, ఆమె కు శుభాకాంక్షల ను వ్యక్తం చేశారు.
ప్రధాన మంత్రి కార్యాలయం
శ్రీ పింగళి వెంకయ్య కు ఆయన జయంతి నాడు శ్రద్ధాంజలి ఘటించిన ప్రధాన మంత్రి
ప్రధాన మంత్రి శ్రీ నరేంద్ర మోదీ శ్రీ పింగళి వెంకయ్య కు ఆయన జయంతి సందర్భం లో శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో -
‘‘మహనీయుడు శ్రీ పింగళి వెంకయ్య కు ఆయన జయంతి నాడు నేను శ్రద్ధాంజలి ఘటిస్తున్నాను. మనం ఎంతగానో గర్వపడేటటువంటి త్రివర్ణ పతాకాన్ని అందించేందుకు ఆయన చేసిన ప్రయాసల కు గాను మన దేశ ప్రజలు ఆయన కు ఎల్లప్పటికీ రుణపడి ఉంటారు. మువ్వన్నెల జెండా ద్వారా శక్తి ని మరియు ప్రేరణ ను అందుకొంటూ, మనం దేశం యొక్క ప్రగతి కోసం కార్యాలను కొనసాగిద్దాం.’’ అని పేర్కొన్నారు.
ప్రధాన మంత్రి కార్యాలయం
భారతీయ వాయు సేన స్ధాపక దినం సందర్భంలో శుభాకాంక్షలు తెలిపిన ప్రధాన మంత్రి
భారతీయ వాయు సేన స్ధాపక దినం సందర్భంలో వాయు సేన కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘భారతీయ వాయు సేన కు చెందిన వీర యోధులు అందరికీ ఎయర్ ఫోర్స్ డే సందర్భంలో అనేకానేక శుభాకాంక్షలు. దేశ గగనతలాన్ని సురక్షితంగా ఉంచడమొక్కటే కాకుండా, ఆపద సమయాల్లో మానవతాపూర్వకమైన సేవలను అందించడంలో కూడా అగ్రగామి పాత్ర ను మీరు పోషిస్తున్నారు. భరత మాత రక్షణ కోసం మీరు ప్రదర్శించే సాహసం, శౌర్యం, అంకితభావం ప్రతి ఒక్కరికి ప్రేరణను అందిస్తాయి’’ అని ప్రధాన మంత్రి అన్నారు.
నీతి ఆయోగ్
పోషకాహార సమాచారం ఇవ్వడానికి నీతి ఆయోగ్ ‘పోషణ్ జ్ఞాన్’ వెబ్సైట్ ను ప్రారంభించింది
అశోకా విశ్వవిద్యాలయం, బిల్ అండ్ మెలిండా గేట్స్ ఫౌండేషన్ , సెంటర్ ఫర్ సోషల్ అండ్ బిహేవియర్ చేంజ్ భాగస్వామ్యంతో నీతి ఆయోగ్ ఈ రోజు ఆరోగ్యం , పోషణపై సమగ్ర వివరాలు అందించడానికి జాతీయ డిజిటల్ రిపాజిటరీ  ‘పోషణ్ జ్ఞాన్’ వెబ్సైట్ను ప్రారంభించింది. ప్రారంభోత్సవంలో నీతి ఆయోగ్ వైస్ చైర్మన్ డాక్టర్ రాజీవ్ కుమార్, సీఈఓ అమితాబ్ కాంత్, కార్యదర్శి  శ్రీరామ్ మోహన్ మిశ్రా, అదనపు కార్యదర్శి డాక్టర్ రాకేశ్ సర్వాల్ ప్రసంగించారు. వెబ్సైట్ను ప్రారంభించిన అనంతరం నీతిఅయోగ్ వైస్ చైర్మన్ డాక్టర్ రాజీవ్ కుమార్ మాట్లాడుతూ, పోషణ్ జ్ఞాన్ సృష్టి ఒక మైలురాయి అని అన్నారు. ‘‘క్షేత్రస్థాయిలో ప్రవర్తనలను మార్చడం ద్వారా మాత్రమే నిజమైన మార్పు తీసుకురావచ్చు. భారతదేశంలో ఆహార నిల్వలు సమృద్ధిగా ఉన్నప్పటికీ పోషకాహారలోపం సమస్య కొనసాగుతూనే ఉంది. ఈ పరిస్థితిని మార్చడంలో పోషణ్ జ్ఞాన్ చాలా ముఖ్యమైన కార్యక్రమం. ప్రధానమంత్రి ఆశించినట్టు పోషణ ఒక ఉద్యమంగా మారుతుంది” అని ఆయన అన్నారు. భారతదేశంలో పోషణ ప్రాముఖ్యత గురించి నీతి ఆయోగ్ చీఫ్ ఎగ్జిక్యూటివ్ ఆఫీసర్ అమితాబ్ కాంత్ మాట్లాడారు. ‘‘ప్రవర్తనలో మార్పులు ముఖ్యం. గర్భిణిలు, బాలింతలు , ఆరు సంవత్సరాల కంటే తక్కువ వయస్సు ఉన్న పిల్లలను లక్ష్యంగా చేసుకొని పోషకాహారం అందించాలి. తల్లి పాలివ్వడం, రోగనిరోధకత వంటి సమస్యల పరిష్కారానికి ఈ వ్యూహాన్ని అమలు చేయొచ్చు. మానవ ప్రవర్తనలో సానుకూల మార్పును సృష్టించడం ద్వారా పోషణ్ జ్ఞాన్ లక్ష్యాన్ని సాధించడంలో తోడ్పడుతుంది” అని అన్నారాయన. పోషణ్ జ్ఞాన్ పోర్టల్ ఏర్పాటును ఎంవోడబ్ల్యూసీడీ కార్యదర్శి రామ్ మోహన్ మిశ్రా ప్రశంసించారు, సమాజ అభివృద్దికి జ్ఞానం చాలా ఉపయోగకరంగా ఉంటుందని పేర్కొన్నారు. పోషణ్ సైట్లోని క్రౌడ్ సోర్సింగ్ ఫీచర్ ఎంతో ముఖ్యమని అన్నారు. ‘‘కొన్ని ప్రాంతాల్లో సంప్రదాయ విధానాలు విజయం సాధించాయి. దేశవ్యాప్తంగా వీటిని ఉపయోగించవచ్చు. తమిళనాడులో రక్తహీనతను ఎదుర్కోవడానికి ఇటీవల కనుగొన్న సాంప్రదాయ ద్రాక్ష-ఆధారిత సమ్మేళనం ఎంతో ఉపయోగపడింది” అని ఆయన వివరించారు.
డాక్టర్ రాకేశ్సర్వాల్ మార్గదర్శకత్వంలో, పోషణ్ జ్ఞాన్ రిపాజిటరీని తయారు చేశారు. దీని ఒక సమాచార వనరుగా తీర్చిదిద్దారు. విభిన్న భాషల్లో ఇందులో వివరాలు ఉంటాయి. 14 అంశాలపై కమ్యూనికేషన్ సామగ్రిని శోధించవచ్చు. రిపాజిటరీకి కంటెంట్ను కేంద్ర ఆరోగ్య , కుటుంబ సంక్షేమం , మహిళలు , పిల్లల అభివృద్ధి మంత్రిత్వ శాఖల నుండి తీసుకున్నారు. ఈ వెబ్సైట్ సులువైన ఇంటర్ఫేస్ను అందిస్తుంది. . రిపాజిటరీ ఒక ప్రత్యేకమైన క్రౌడ్సోర్సింగ్ ఫీచర్ ఉంటుంది. దీనివల్ల ఎవరైనా ఈ వెబ్సైట్కు సామగ్రిని అందించవచ్చు. ఒక ప్రత్యేక కమిటీ ఈ కంటెంట్ను కమిటీ సమీక్షించాక, సైట్లో అప్లోడ్ చేస్తారు. “ఈ నెల ముఖ్యాంశం”  , “మోస్ట్ డౌన్లోడెడ్ మీడియా”  వంటి వాటిని ప్రత్యేకంగా చూపిస్తుంది. ఇది ఎంవోహెచ్ఎఫ్డబ్ల్యూ, ఎంవోడబ్ల్యూసీడీ, నీతి ఆయోగ్, ఎనిమియా ముక్త్ భారత్, ఈట్ రైట్ ఇండియా వంటి వెబ్పేజీల లింక్లను కూడా అందిస్తుంది. అనేక కేంద్ర మంత్రిత్వ శాఖలు - ఎంవోడబ్ల్యూసీడీ, ఎంవోహెచ్ఎఫ్డబ్ల్యూ, తాగునీరు , పారిశుధ్యం, పంచాయతీ రాజ్, గ్రామీణాభివృద్ధి , వినియోగదారుల వ్యవహారాలు, ఆహార , ప్రజా పంపిణీ- శాఖలు, యూనిసెఫ్ వంటి ఏజెన్సీలు , ఎఫ్ఎస్ఎస్ఏఐ, నేషనల్ ఇన్స్టిట్యూట్ ఫర్ న్యూట్రిషన్, ఐసీఎంఆర్, ఎన్ఐఆర్డీపీఆర్, ఎన్ఐపిసిసిడి, ఎఫ్అండ్బి అధికారులు సైట్ ప్రారంభోత్సవంలో పాల్గొన్నారు. సైట్ డెవెలప్మెంట్ పార్ట్నర్స్ బిఎమ్జిఎఫ్, బిబిసి మీడియా యాక్షన్, జీవికా, అలైవ్ అండ్ థ్రైవ్ ప్రతినిధులు కూడా హాజరయ్యారు.